|  |  |  |  |  |
| --- | --- | --- | --- | --- |
| Mandag | Tirsdag | Onsdag | Torsdag | Fredag |
| 3.  Møtedag | 4.  Vi leker inne/ ute  **Foreldremøte** | 5.  **Vi går på tur til gapahuken**  og finner «skilpaddesteiner» | 6.  Vi lager skilpadder  **Varm mat:** Hjemmebakte pølsehorn | 7.  **Felles samlingsstund på Ekorn** |
| 10.  Møtedag | 11.  Vi lager kort til besteforeldrene våre | 12.  **Vi går på tur til gapahuken**  og finner naturmaterialer | 13.  Vi lager bilde av naturmaterialer **Varm mat:**  Grønnsakspizza | 14.  Relatert bilde |
| 17.  Møtedag | 18.  Vi leker inne/ ute  **MARKED**  (Eget skriv kommer) | 19.  **Vi går på tur til gapahuken**  og griller ostesmørbrød | 20.  Vi lager trolldeig  **Varm mat:**  Fiskepinner m/rotmos | 21.  **Felles samlingsstund på Skogmus** |
| 24.  Møtedag | 25.  Vi leker inne/ ute | 26.  **Vi går på tur til gapahuken** | 27.  Vi baker!  **Varm mat:**  Tomatsuppe m/nybakte rundstykker | 28.  **ARIEL 3 ÅR!**  Bilderesultat for norsk flagg  **Besteforeldretreff**  (Eget skriv kommer) |

**EKORNPLAN FOR SEPTEMBER**

Hei!

**Dagsrytme på Ekorn:**

06.45: Bhg åpner

08.00: Frokost

08.30: Frilek

09.30: Samlingsstund

09.45: Planlagt aktivitet

11.15: Lunsj

12.00: Utelek

14.30: Fruktmåltid

15.00: Ute-/innelek

17.00: Bhg stenger

Vi ønsker dere alle velkommen til et nytt barnehageår! Spesielt velkommen til våre nye Ekorn som er Adrian, Ellinor, Charlotte, Emma og Henriette ☺

Dette barnehageåret vil Ekorn ha en barnegruppe med 2- og 3-åringer. Pr nå er vi 12 barn, fem 2-åringer og syv 3-åringer. Fra oppstart har vi brukt tiden til å bli kjent med hverandre og avdelingens rutiner og regler. Vi har vært på mange fine turer allerede og vi har holdt på med mange morsomme aktiviteter. Det er mange ting som fenger denne gruppa, hjemmelaget modelleire er en dem☺ Vi følger en fast dagsrytme og varierer aktivitetene i løpet av uka, og det vi skal gjøre aller mest er å leke, for LEKEN er det viktigste av alt!

**Litt om ukerytmen på Ekorn:**

**Mandager** blir møtedagen dette barnehageåret. Da passer vi hverandres barn inne eller ute etter vær og føreforhold

**Tirsdager** blir det lekegrupper, der vi har aktiviteter på rommene eller noen leker inne og noen leker ute

**Onsdager** blir det turdag. Vi bruker i hovedsak nærmiljøet og gapahuken er forbeholdt oss denne dagen. Noen ganger lager vi mat på tur☺

**Torsdager** blir vår estetiske dag, der vi kreerer og skaper ting med og av ulike materialer. Det vil også serveres varmmat denne dagen.

**Fredag** annenhver uke skal vi ha felles samlingsstund for alle avdelingene. Vi starter kl 10.00, og rullerer avdelingsvis i fht ansvar og hvor samlingen finner sted.

Språk blir et av årets hovedfokus. I den forbindelse skal vi bruke SNAKKEPAKKEN. Snakkepakken er et språkverktøy laget for barnehager og småskolen, utviklet av Lena Malinovsky. Den består av konkreter som støtter ulike fortellinger og eventyr, inspirasjon til språklek, sanger og aktiviteter som hjelper barn med å utvikle språket. Hver måned vil vi ha fokus på en fortelling/ et eventyr og nøkkelord som kan knyttes til teksten og aktiviteter vi gjør.

Månedens fortelling: ***«Skilpaddebabyen som ble forlatt»***.

Månedens språkfokus: Hus, rom, møbler, former, familie, spørreord, han og hun, en, ei og et.

I tillegg til språk skal vi også fokusere på bærekraftig utvikling. Vi skal fremme verdier og holdninger som går ut på å ta vare på oss selv, hverandre og naturen. Vi skal blant annet kildesortere, samle søppel vi finner når vi er på tur, arrangere byttemarked av klær og diverse utstyr, gjenbruke ting vi har og lage ting av naturmaterialer.

I uke 38 er det nasjonal brannvernuke. Vi kommer derfor til å gjennomføre brannøvelse i løpet av denne uken.

Løpende informasjon kommer via transponder eller på tavla i garderoben. Der vil vi også skrive en liten oppsummering av dagen. Innimellom viser vi bilder fra hverdagen på tv`n. Spør dersom dere lurer på noe ☺

Vi gleder oss til et nytt og spennende barnehageår!

**Rammeplanen sier…**

**Barnehagen skal være et trygt og utfordrende sted der barna kan prøve ut ulike sider ved samspill, fellesskap og vennskap.**

Hilsen Esther, Hilde, Nina og Elin